Warner Bros. Batalkan Acara DC FanDome 2022
DC FanDome tahun ini telah dibatalkan, menamatkan acara maya selama dua tahun yang dihoskan oleh DC Comics dan Warner Bros. Discovery. Konvensyen peminat secara maya tidak akan berlangsung tahun ini berikutan kembalinya acara secara bersemuka di seluruh dunia, menurut Warner Bros. Discovery.  Walaubagaimanapun, tidak jelas sama ada ia adalah satu-satunya sebab pembatalannya. Filem-filem DC yang akan datang telah banyak dipersembahkan semasa acara San Diego Comic-Con, dan kemungkinan besar, itu telah menyumbang kepada keputusan untuk tidak lagi menjadi hos acara konvensyen maya. “Dengan kembalinya acara secara bersemuka, Warner Bros. Discovery teruja untuk berinteraksi dengan peminat kami secara langsung di pelbagai acara ‘Comic-Con di seluruh dunia, dan tidak akan menjadualkan DC FanDome untuk tahun 2022,” menurut kenyataan yang dikeluarkan Warner Bros. Discovery. “Dengan kembalinya acara secara bersemuka, Warner Bros. Discovery teruja untuk berinteraksi dengan peminat kami secara langsung di pelbagai acara ‘Comic-Con di seluruh dunia, dan tidak akan menjadualkan DC FanDome untuk tahun 2022,”  Spekulasi mengenai DC FanDome telah mula diperkatakan sejak DC mengumumkan kehadiran mereka di San Diego Comic-Con.  Dengan Warner Bros. Discovery mula menumpukan acara bersemuka bersama peminat, berkemungkinan besar mereka akan hadir dalam acara New York Comic-Con yang akan berlangsung awal Oktober ini.